open-index/open-wikipedia-markdown huggingface dataset:
השמורה המיוחדת אנלמרנה

**השמורה המיוחדת אנלמרנה** (בצרפתית: **Réserve spéciale d’Analamerana**) היא שמורת חיות בר בצפון מדגסקר בשטח של 347 קילומטרים רבועים. השמורה נוצרה ב-1956 כדי להגן על הצמחים ובעלי החיים האנדמיים שלה, כמו סיפאקה שחורה (*Propithecus perrieri*) שנמצאת בסכנת הכחדה חמורה, הנחשבת לאחד הפרימטים בסכנת הכחדה החמורה ביותר בעולם.

השמורה הוכרזה כאתר מורשת עולמית יחד עם עוד 5 אזורים מוגנים במדגסקר בשם "היערות היבשים של אנדרפנה" ב-16 בספטמבר 2023 במהלך המושב ה-45 של ועדת המורשת העולמית בריאד בערב הסעודית.

## גאוגרפיה
השמורה המיוחדת אנלמרנה שוכנת ב, בצפון מדגסקר, וגובהה נע מגובה פני הים בחוף המזרחי, ועד 648 מטר, בתוך הרמות הגבוהות של אנקרנה. השמורה היא רמת אבן גיר קרסטית סחופה, בין האוקיינוס ההודי לבין מסיב אנקרנה-אנלמרנה. היא גובלת בשפך הנהר  במזרח, בנהר אילוקי (Iloky) בדרום, במערב בנחלים הזורמים לנהר אניבוראנו (Anivorano) ובצפון, סלעים תלולים ב. העונה הגשומה היא מנובמבר עד מרץ וכמות המשקעים השנתית היא בין 980 מילימטרים ל-1,500 מילימטרים. הגישה לשמורה קשה בשל היעדר תשתיות, כשהזמן הטוב ביותר לביקור, במהלך העונה היבשה ממאי עד ספטמבר.

העיר הקרובה ביותר היא . הכבישים סביב השמורה גרועים ונקודת הגישה הקלה ביותר היא העיר אנצירננה.

## צמחייה ובעלי חיים
לאורך החוף יש יער מנגרובים ובפנים הארץ,  עם מינים נדירים רבים, ביניהם שלושה מיני באובב, כמה מיני עצי דקל וקפה בר. זהו אחד האזורים האחרונים שבהם חיה סיפאקה שחורה. למורים נוספים בשמורה הם: למור עכברי, , למור במבוק מערבי, למור פאנר, למור מוכתר ולמור סנפורד, וייתכן שגם איי איי.

## קישורים חיצוניים

* Nomination Text - UNESCO site
* Madagascar National Parcs -  Analamerana Reserve


## ביאורים

## הערות שוליים

קטגוריה:מדגסקר: גאוגרפיה
אנלמרנה
נמל התעופה הבין-לאומי מיניאפוליס–סיינט פול

**נמל התעופה הבין-לאומי מיניאפוליס–סיינט פול** (באנגלית: **Minneapolis–Saint Paul International Airport**; IATA: **MSP**, ICAO: **KMSP**), הידוע גם (אך פחות) בשם **וולד צ'יימברלין פילד**, הוא נמל תעופה בין-לאומי משותף לשימוש ציבורי אזרחי-צבאי הממוקם בטריטוריה הלא-מאורגנת פורט סנלינג, מינסוטה, ארצות הברית. אף על פי שהוא ממוקם בשטח הבלתי מאורגן, נמל התעופה ממוקם במיקום מרכזי בטווח של כ-10 מיילים (16 ק"מ) ממרכז העיר מיניאפוליס וממרכז העיר סיינט פול. בנוסף לטיסות מסחריות מחברות תעופה אמריקאיות גדולות וכמה חברות בין-לאומיות, נמל התעופה הוא גם ביתם של מספר פעולות של חיל האוויר של ארצות הברית ושל המשמר הלאומי של מינסוטה. נמל התעופה משמש גם מגוון חברות מטען אווירי. מיניאפוליס–סיינט פול הוא נמל התעופה העמוס ביותר במרכז-המערב העליון.
[ממוזער|מטוס [איירבוס A220|A220-300 של דלתא נוחת ב-MSP ברקע עם מטוס 757-200 נוסע מקדימה.]]

## שירותים
ממוזער|מטוסי דלתא חונים במתחם C.

### טרמינלים
לנמל התעופה הבין-לאומי מיניאפוליס-סיינט פול יש שני טרמינלים עם סך של 131 שערים.
* **טרמינל 1** (לינדברג) מכיל 117 שערים על פני שבעה מתחמים, באותיות A–G.
* **טרמינל 2** (האמפרי) מכיל 14 שערים על פני מתחם אחד, מתחם H.

נחיתות בין-לאומיות עוברות במתחם G בטרמינל 1 ובטרמינל 2.

שני הטרמינלים הם במרחק של כמייל אחד (1.6 ק"מ) וניתן לגשת אליהם מיציאות נפרדות של כביש 5 של מדינת מינסוטה. ההסדר יכול לבלבל עבור חלק מהנהגים, מכיוון שאף כביש לא מחבר ישירות את הטרמינלים, כלומר יציאה לא נכונה עלולה לגרום לעיכוב של מספר דקות. בשנת 2010 עודכן השילוט לאורך כביש 5 כדי להבהיר יותר אילו חברות תעופה משרתות כל טרמינל.

טרמינל 1 נקרא על שמו של הטייס צ'ארלס לינדברג, שגדל במינסוטה וטרמינל 2 נקרא על שמו של סגן הנשיא יוברט האמפרי, שייצג את מינסוטה בקונגרס.

### תחבורה קרקעית
בנייני הטרמינל ממוקמים ישירות ליד כביש 5 של מדינת מינסוטה. מספר כבישים מהירים גדולים אחרים הגובלים בשדה התעופה הם כביש מדינת מינסוטה 62, כביש מדינת מינסוטה 77, וכביש 494 הבין-מדינתי.

מטרו טרנזיט, ספקית התחבורה הציבורית של האזור, מפעילה את הקו הכחול, קו רכבת קלה, בשטח נמל התעופה. נוסעים יכולים להשתמש בקו כדי לעבור בין שני הטרמינלים. אין תשלום עבור נוסעים הנוסעים רק בין טרמינל 1 ל-2, והשירות ביניהם פועל כל היום (שאר הקו מושבת למשך כארבע שעות בלילה). מעבר לנמל התעופה, הקו הכחול נוסע למרכז העיר מיניאפוליס ולקניון אמריקה בבלומינגטון הסמוכה. מטרו טרנזיט מפעילה גם את קו אוטובוס 54 לסנט פול.

## סטטיסטיקה
[ממוזער|מטוס [בואינג 737|737-800 של סאן קאנטרי ממריא מ-MSP]]

### יעדים פנים-ארציים מובילים

ממוזער|טרמינל 1

### יעדים בין-לאומיים מובילים

### נתח שוק של חברות תעופה

### תנועה שנתית

## קישורים חיצוניים

* 

## הערות שוליים

קטגוריה:מיניאפוליס
קטגוריה:סיינט פול
מיניאפוליס - סיינט פול
ניי רוזאורו

**ניי גבריאל רוזאורו** (בפורטוגזית:**Ney Rosauro**  נולד ב-24 באוקטובר 1952) הוא מלחין, מנצח ונגן כלי הקשה ברזילאי בתחום המוזיקה הקלאסית. הצטיין כווירטואוז של המרימבה.
הלחין יצירות למרימבה, ויברפון ולכלי הקשה אחרים סולו, וכמו כן מספר קונצ'רטי לכלי הקשה סולו ותזמורת.
במוזיקה שיצר משתמש תכופות במקצבים ומנגינות מן הפולקלור הברזילאי.

## קורות חייו
### ילדות וצעירות
ניי רוזאורו נולד ב-1952 בריו דה ז'ניירו בברזיל.
בגיל 12 התחיל רוזאריו ללמוד לנגן בגיטרה. בגיל 18 הוא ניגן בגיטרה, במנדולינה ובגיטרה בס במועדוני לילה בעיר ברזיליה. כמו כן התפרנס משיעורים פרטיים ולימד בגני ילדים ובבתי ספר יסודיים ותיכוניים. בשנים 1972–1978 הוא למד הלחנה ואמנות הניצוח באוניברסיטת ברזיליה, בה סיים תואר ראשון. בתקופה זו למד לנגן בפסנתר, בכינור, בחלילית, באבוב ובקונטרבס.

החל ב-1977 למד נגינה בכלי הקשה באופן פרטי אצל לואיס אנונסיאסאו מתזמורת הסימפונית הברזילאית בריו דה ז'ניירו. ב-1982-1980 התמחה בכלי הקשה והוראת מוזיקה בבית הספר הגבוה למוזיקה בווירצבורג בגרמניה, שם היה תלמידו של זיגפריד פינק. ב-1985–1987 סיים באותו בית ספר את התואר השני התחום כלי ההקשה.
בין 1975–1987 הוא לימד בבית ספר למוזיקה בברזיליה וניגן כנגן תופים ונגן ראשון בכלי הקשה בתזמורת התיאטרון הלאומי של ברזיליה.

### המשך פעילותו האמנותית והאקדמית
בשנים 2000-1987 לימד כלי הקשה באוניברסיטה הפדרלית סנטה מריה, ואחר כך לימד ב-2000–2009 באוניברסיטת מיאמי בקורל גייבלז, פלורידה, ארצות הברית, בה סיים ב-1992 דוקטורט בהדרכתו של פרד ויקסטרום. במיאמי השתלם בג'אז, מחשבים והלחנה.
יצירותיו נוגנו והוקלטו, בין היתר, על ידי אוולין גלני והתזמורת הסימפונית של לונדון.

## חייו הפרטיים
רוזאורו נשוי לרנאטה ויש להם ארבעה ילדים.

## פרסים ואותות הוקרה
*שמו נכלל בהיכל התהילה של החברה לאמנויות ההקשה.

## יצירות
יצירותיו הראשונות למרימבה היו:
*סויטה עממית ברזילאית
*סונטה לויברפון ולמרימבה.
מאוחר יותר כתב:
*1986 - קונצ'רטו מס. 1 למרימבה וכלי קשת - אחד הקונצ'רטי למרימבה הידועים בעולם - (שהיה חלק מעבודתו לתואר שני בווירצבורג)
*קונצ'רטו מס 2 למרימבה
*1989 - Mitos brasileiros - על חמש דימויות מיתיות בריזילאיות - Curupira, Iara, Saci Perere) Uirapuru ו- Mula sem cabeca)
*1990 - Brazilian Scenes nr 3
*1992 - קונצ'רטו למרימבה והרכב כלי הקשה (שישה נגנים)
*1995 - רפסודיה לוויברפון ולהרכב כלי הקשה
*1996 - קונצ'רטו לוויברפון ולתזמורת

## ספרים
ספרי לימוד:
*2004 - *The ABCs of Brazilian Percussion The Easiest Way to Teach Yourself how to Play the Essential Brazilian Percussion Instruments*

## דיסקוגרפיה (מבחר)
* 2005: Melodies for Percussion
* 2007: Ney Rosauro and the University of Calgary Wind Ensemble
* 2007: Ney Rosauro in Concert
* 2008: Brasilian Music for Percussion
* 2008: Early Mallet Works
* 2008: Rapsódia

## קישורים חיצוניים
*
*/portugues.htm ביוגרפיה באתר אישי - בפורטוגזית

## לקריאה נוספת
* 2016 Russell Hartenberger *The Cambridge Companion to Percussion*

קטגוריה:ברזילאים שנולדו ב-1952
קטגוריה:מלחינים ברזילאים
קטגוריה:נגני כלי הקשה
קטגוריה:מנצחים ברזילאים
שלוקים

[ממוזער|עטיפת שלוק ג'נרית. על העטיפה מסומן מקווקו ו-"לפתיחה בשבת" היכן מותר לגזור, כיוון [מלאכת מוחק|שמדרבנן אסור למחוק בכל אופן.]]
[ממוזער|שלוק חצוי לשניים, עליו הרישום "לשבור לפני שבת", משום חשש "[מלאכת מחתך|מחתך"]]
**שלוקים** או **פופאייס** הוא ממתק קפוא על בסיס מים הדומה לקרטיב. הוא מיוצר על ידי הקפאת נוזלים בטעמים כגון מיצי פירות או מחית פרי בתוך מעטפת פלסטיק או צינורית פלסטיק, עגולה או שטוחה. מכיוון שהשלוקים נתונים באריזת פלסטיק אטומה, בניגוד לקרחונים ("קרטיבים"), הם אינם דורשים קירור. הם גם לא צריכים להיות קפואים בצורה מוצקה כמו קרחונים, וניתן להגישם במרקם רך דומה לזה של ברד. שלוקים נמכרים במגוון טעמים, בעיקר טעמי פירות או משקאות קלים.

## קישורים חיצוניים

## הערות שוליים

קטגוריה:קינוחים קפואים
קטגוריה:חטיפים
קטגוריה:גלידות
נמל התעופה הבין-לאומי ראלי-דרהאם

**נמל התעופה הבין-לאומי ראלי-דרהאם** (באנגלית: **Raleigh–Durham International Airport**; IATA: **RDU**, ICAO: **KRDU**), הוא נמל תעופה בין-לאומי בקרוליינה הצפונית המשרת את ראלי ודרהאם. נמל התעופה משתרע על פני כ-20 קמ"ר ויש לו שלושה מסלולים.

## שירותים
### טרמינלים
נמל התעופה מכיל שני טרמינלים ו-45 שערים.
* **טרמינל 1** מכיל 9 שערים, A1–A9. הוא משמש בעיקר את אוולו , סאות'ווסט איירליינס וספיריט איירליינס.
* **טרמינל 2** מכיל 36 שערים, C1–C25 ו-D1–D20. הטיסות הבין-לאומיות פעילות מטרמינל 2.

### אזורי מטען
בנמל התעופה קיימים שני אזורי מטען, צפוני ודרומי. אזור טרמינל המטען הצפוני משמש את חברות התעופה עם טיסות מטען. מפעילי המטען הגדולים ביותר הם פדקס ו-UPS. אזור המטען הדרומי משמש חברות תעופה מסחריות לפעולות מטען.

## סטטיסטיקה

### תנועה שנתית
### נתח שוק של חברות תעופה

## קישורים חיצוניים

* 

## הערות שוליים

קטגוריה:קרוליינה הצפונית: שדות תעופה
בית הכנסת בית אל (שאנגחאי)

**בית הכנסת בית אל** (בסינית: **埃尔会堂**) היה בית כנסת של הקהילה היהודית בשאנגחאי, סין.

יהודים החלו להתיישב בשנחאי בשנת 1850. באותה תקופה, רובם היו יהודים ספרדים מבגדאד שהשתייכו לקהילה היהודית בבומביי בהודו, אליהם הצטרפו מקצת מקהילת בני ישראל (הודו). במהלך שנות ה-70 של המאה ה-19, השתמשה הקהילה בחלל שכור לתפילות. בית הכנסת בית אל הוקם בשנת 1887. הוא היה ממוקם על כביש פקין, ציר תנועה מרכזי באזור הבריטי בשאנגחאי.

יעקב אליהו ששון ואדוארד אליהו ששון בנו ב-1920 את בית הכנסת אוהל רחל במקום בית הכנסת בית אל. בית הכנסת אוהל רחל נפתח במרץ 1920.

## ראו גם
* יהדות שאנגחאי
* בית הכנסת אוהל רחל

## לקריאה נוספת

* The Chronology of the Jews of Shanghai from 1832 to the Present Day

## הערות שוליים

קטגוריה:בתי כנסת ספרדיים
קטגוריה:בתי כנסת שנחרבו
קטגוריה:שאנגחאי: בתי כנסת
התנגשות המטוסים בנמל התעופה גואנגג'ואו באי-יון

**התנגשות המטוסים בנמל התעופה גואנגג'ואו באי-יון** היה אסון תעופה שהתרחש ב-2 באוקטובר 1990, ובמהלכו התנגש מטוס נוסעים חטוף בשני מטוסים אחרים בנמל התעופה גואנגג'ואו באי-יון בגואנגג'ואו שברפובליקה העממית של סין בניסיון נחיתה. המטוס הנוחת פגע קלות במטוס אחד ולאחר מכן התנגש בעוצמה במטוס שני. עקב ההתנגשות נספו 128 בני אדם - 82 במטוס הראשון ו-46 במטוס השני.

## החטיפה
הטיסה שנחטפה הייתה טיסה 8301 של שיאמן איירליינס. על המטוס שנשא את הטיסה, מדגם בואינג 200–737, היו 93 נוסעים ותשעה אנשי צוות. הטיסה נמצאה בדרכה מנמל התעופה שיאמן גאוצ'י  אל נמל התעופה גואנגג'ואו באי-יון, כאשר נחטפה על ידי ג'יאנג שיאופנג (Jiang Xiaofeng), בן 21. זמן קצר לאחר ההמראה ניגש שיאופנג לדלת תא הטייסים כשהוא מחזיק פרחים בידיו, וביקש להיכנס לתא. אנשי הצוות אפשרו לו להיכנס, ככל הנראה משום שחשבו שהוא רוצה להגיש את הפרחים לטייסים לרגל חגיגות חג אמצע הסתיו. לאחר שנכנס לתא פתח שיאופנג את חליפתו והראה כי הוא חגור מתחתיו במה שנראה כחגורת נפץ. הוא ציווה על כל אנשי הצוות פרט לקברניט לצאת מהתא והורה לו לטוס אל טאיפיי שבטאיוואן, כדי לבקש שם מקלט מדיני. הטייס לא ציית להוראה והמשיך לטוס בכיוון ליעדו המקורי.

הקשר עם המטוס נותק עד שחודש על ידי נמל התעופה גואנגג'ואו. הפקחים בנמל התירו למטוס לנחות בכל נמל תעופה שברפובליקה העממית של סין. הטייס ענה כי למטוס נותר דלק רק לטיסה אל נמל אחד נוסף, נמל התעופה קאי טאק בהונג קונג. הוא קיבל אישור מהפקחים לנחות שם ולתדלק כדי להמשיך לטאיוואן, אך החוטף אסר על הטייס לטוס להונג קונג ולנחות שם. המטוס המשיך לערוך הקפות באוויר ליד גואנגג'ואו בעוד הטייס מנסה לשדל את החוטף. לבסוף אזל בו הדלק והוא נאלץ לנחות בגואנגג'ואו.

## הנחיתה וההתנגשות
במהלך הנחיתה החל החוטף להיאבק עם הטייס. המטוס נחת במהירות מופרזת. תחילה פגע במטוס בואינג 707 חונה של חברת צ'יינה סאות'ווסט איירליינס  בטיסה 4305, שהגיע מצ'נגדו, וגרם לפציעתו הקלה של קברניט אותו מטוס, שנמצא בתא הטייסים. המטוס החטוף המשיך בתנועתו המהירה ללא שליטה עד שהתנגש ישירות במטוס בואינג 757 של צ'יינה סאות'רן איירליינס בטיסה 3523, שעמד להמריא מהנמל אל שאנגחאי. מטוס זה נבקע במחציתו האחורית והתלקח. המטוס החטוף התהפך על גבו ונעצר.

עקב ההתנגשות נספו במטוס החטוף 75 נוסעים מתוך 93, לרבות החוטף, וכן שבעה אנשי צוות מתוך תשעה. במטוס של צ'יינה סאות'ווסט איירליינס נספו 46 נוסעים מתוך 110. כל 12 אנשי צוותו שרדו. בסך הכל נהרגו באסון 128 אנשים.

בחקירה שלאחר האסון התברר כי החוטף לא חגר חומרי נפץ.

## החוטף
החוטף, ג'יאנג שיאופנג, נולד בפרובינציית חונאן ב-11 באוגוסט 1969. הוא נעצר עקב גנבה בספטמבר 1988. ב-1990, בעת שעבד בסוכן רכש בחברה סינית, הוא נמלט עם סכום כסף שנמסר לו לשם רכש עבורה, והוכרז כמבוקש על ידי המשטרה. חודשיים לאחר מכן, ב-30 בספטמבר, רכש את כרטיס הטיסה לטיסה שעמד לחטוף. הוא יצא בבוקר החטיפה ממלון ליד שיאמן אל נמל התעופה, ונראה כשהוא לבוש בחליפה שחורה ומחזיק בתיק שחור ובזר פרחי פלסטיק. הוא היה הנוסע האחרון שעלה על המטוס.

## קישורים חיצוניים
* תיאור התאונה באתר Aviation safety Network

קטגוריה:התנגשויות בין כלי טיס
קטגוריה:תקריות ואסונות תעופה במעורבות מטוסי בואינג 707
קטגוריה:תקריות ואסונות תעופה במעורבות מטוסי בואינג 737
קטגוריה:תקריות ואסונות תעופה במעורבות מטוסי בואינג 757
קטגוריה:תקריות ואסונות תעופה ברפובליקה העממית של סין
קטגוריה:תקריות ואסונות תעופה ב-1990
קטגוריה:גואנגג'ואו
בורכאן (רקטה)

**בורכאן** (בערבית: **بركان**, בתעתיק מדויק: **בֻּרְכַּאן**, בעברית: "הר געש") היא רקטה עתירת משקל קצרת טווח המיוצרת על ידי חזבאללה ונמצאת בשימושו. היא יכולה לשאת חומר נפץ במשקל 100–500 קילוגרמים, וטווח הירי שלה הוא עד 10 ק"מ.

חזבאללה פיתח את הרקטה במלחמת האזרחים בסוריה בסיוע איראני, ובהמשך הצליח להאריך את הטווח שלה ל־10 ק"מ. הרקטה מיוצרת על ידי חזבאללה (או על ידי איראן) בתעשייה הצבאית הסורית, בסדנאות של הדיוויזיה הרביעית של צבא סוריה. הרקטה מבוססת על ה"פַלַק" האיראני. שיגור הרקטה הוא פשוט לביצוע ונעשה ממשגרים של פצצות מרגמה הנמצאים בדרך כלל במשאיות או בטנדרים, ולעיתים באתרי שיגור תת־קרקעיים. ב־2016 היו לחזבאללה מאות רקטות בורכאן. מחיר רקטה הוא כ־300–400 דולרים. לחלק מהרקטות מרעום השהיה של 30–40 דקות שנועד להעצים את הפגיעה. הרקטות בנויות ממעין חבית חומר נפץ שאליה מחובר מנוע רקטי קטן. ראש הנפץ הגדול והכבד גורם למכתש ולנזק גדול בהשוואה לרקטות אחרות לאותו טווח, אך מגביל את טווח הרקטה.

ארגוני הטרור ברצועת עזה פיתחו גרסאות דומות לרקטת בורכאן, ובהן בדר 3 לטווח בינוני וג'חים עסקלאן לטווח קצר של הג'יהאד האסלאמי, ורעד של חמאס. באיראן ובעיראק נקראת הרקטה "אל-אשתר" ובצבא סוריה "ג'ולאן" (גולן). גרסאות של הרקטה נקראות "טופאן" ו"אבו טאלב".

## שימוש מבצעי
חזבאללה השתמש ברקטות בורכאן כשלחם במלחמת האזרחים בסוריה יחד עם הצבא הסורי נגד המורדים, והן גרמו להרס רב כשפגעו באזורים מאוכלסים.

במלחמת חרבות ברזל שיגר חזבאללה רקטות בורכאן לעבר מוצבים ויישובים בגבול ישראל–לבנון.

## קישורים חיצוניים
* 
* 

## ביאורים

## הערות שוליים

קטגוריה:רקטות ארטילריות
קטגוריה:חזבאללה: אמצעי לחימה
World Music Radio

***World Music Radio*** הוא אלבום האולפן השביעי של הזמר האמריקאי ג'ון באטיסט. הוא יצא לאור ב-18 באוגוסט 2023, תחת הוצאת ורב רקורדס ואינטרסקופ רקורדס. האלבום כולל שיתופי פעולה עם המוזיקאים JID, ניו-ג'ינס, קמילו, ג'ון בליון, פיירבוי DML, קני ג'י, ליל ויין, לי-אן ולנה דל ריי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי חברת אינטרסקופ רקורדס
נח חכם

**נח חכם** (נולד בשנת 1963) הוא חוקר היסטוריה של עם ישראל, פרופסור חבר בחוג להיסטוריה של עם ישראל באוניברסיטה העברית בירושלים.

## ביוגרפיה
נולד בירושלים, ילדם היחיד של עמוס חכם, חתן חידון התנ"ך הראשון ופרשן מקרא, ודבורה. נקרא נח על שם סבו, מורה וחוקר. חכם גדל בירושלים, למד בישיבת ההסדר "הר עציון" ושירת בצה"ל במסלול הסדר.

בוגר תואר ראשון באוניברסיטה הפתוחה, ולאחר מכן למד באוניברסיטה העברית בירושלים תואר שני בהיסטוריה של עם ישראל במסלול מחקרי. ב-2002, חכם קיבל תואר דוקטור. כמו מורו דניאל שוורץ, תחום המחקר של חכם הוא תקופת בית שני.

למשך כמה שנים, חכם עמד בראש החוג להיסטוריה של עם ישראל ויהדות זמננו, וכיום הוא עומד בראש המכון למדעי היהדות ע"ש ג'ק, ג'וזף ומורטון מנדל.

נשוי לנעה ואב לארבעה בנים. מתגורר באפרת.

## ספריו

* 
* 

* נח חכם, **ספר מקבים ג': ספרות, היסטוריה ואידאולוגיה**, חיבור לשם קבלת תואר דוקטור, האוניברסיטה העברית בירושלים 2002.

## קישורים חיצוניים
* 

* נח חכם, באתר האוניברסיטה העברית בירושלים
* 

קטגוריה:בוגרי ישיבת הר עציון
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: היסטוריה של עם ישראל ויהדות זמננו
קטגוריה:חוקרי תקופת הבית השני
קטגוריה:ישראלים שנולדו ב-1963
בויג'יניוס

**בויג'יניוס** (באנגלית: **Boygenius**) היא סופרגרופ אינדי רוק אמריקאית שהוקמה בשנת 2018. הלהקה מורכבת מג'וליאן בייקר, פיבי ברידג'רס ולוסי דייקוס, שכל אחת מהן היא זמרת בעלת קריירת סולו.

## חברות ההרכב
* **[[ג'וליאן בייקר]]:** מוזיקאית אינדי רוק מממפיס, טנסי.
* **[[פיבי ברידג'רס]]:** זמרת-יוצרת מלוס אנג'לס, קליפורניה, מוכרת בזכות מוזיקת האינדי פולק המלנכולית והמילים המופנמות שלה.
* **[[לוסי דייקוס]]:** זמרת-יוצרת אינדי רוק מריצ'מונד, וירג'יניה, הידועה בזכות כתיבת השירים הנרטיבית והסגנון הקולי החם שלה.

## קריירה
השלישייה החליטה להקים את "בויג'יניוס" לאחר שהופיעו יחד וגילו סינרגיה אמנותית הדדית. שמן, "בויג'יניוס", הוא התייחסות סרקסטית לרעיון של ארכיטיפ ה"גאון" הגברי הנחגג לעיתים קרובות בתעשיית המוזיקה. "בויג'יניוס" הוקמה בשנת 2018 מהחברות פיבי ברידג'רס, לוסי דייקוס וג'וליאן בייקר. הלהקה הוקמה, בין השאר, כדי לדחות את הרעיון שנשים במוזיקה צריכות להיות בתחרות זו עם זו.

הן תכננו בתחילה סיבוב הופעות משותף ב-2018 ובסופו של דבר הקימו את הלהקה וכתבו, הקליטו והפיקו בעצמן את המיני אלבום *[[Boygenius]]* תוך ארבעה ימים. כל חברה הביאה שיר אחד מלא ורעיון אחד לא שלם לקבוצה. המיני אלבום *Boygenius* זכה להערכה אוניברסלית ונבחר לאלבום ה-12 הטוב ביותר לשנת 2018 על ידי "NPR".

בשנים 2019–2022 הן המשיכו בשיתופי פעולה, כולל עבודה על פרויקטי סולו וגיוס כסף לארגוני צדקה באמצעות "בנדקמפ".

בשנת 2023 הכריזו על אלבום האולפן הראשון שלהן, *[[The Record (אלבום)|The Record]]*, שיצא לאור ב-31 במרץ 2023. הן הוציאו שלושה סינגלים מהאלבום, ואת הקליפים לסינגלים האלה ביימה קריסטן סטיוארט.

## סגנון מוזיקלי והשפעות
המוזיקה של "בויג'יניוס" מאופיינת בשילוב של הסגנונות האישיים של חברות ההרכב, הכוללת ליריקה פתוחה, הרמוניות מורכבות ושילוב של נגינה אקוסטית וחשמלית. הסאונד שלהן מתואר כאינדי רוק ופולק עם השפעות אלטרנטיביות, והתמקדות בנושאים אישיים ואינטרוספקטיביים. שיתוף הפעולה מאפשר לכל זמרת לחקור היבטים שונים של הנגינה שלה, וכתוצאה מכך נוצר צליל עשיר.

## ביקורות והשפעה
הלהקה זכתה לשבחים על כתיבת השירים הכנה והפגיעה שלהן, בעוסקת בנושאים של בריאות הנפש, מערכות יחסים וחשיבה עצמית. "בויג'יניוס" צוינה כשיתוף פעולה משמעותי בסצנת מוזיקת האינדי, המפגיש שלושה קולות אמנותיים ייחודיים כדי ליצור משהו גדול מסך חלקיו.

## דיסקוגרפיה
### אלבומי אולפן
* 2023: *[[The Record (אלבום)|The Record]]*

### מיני אלבומים
* 2018: *Boygenius*
* 2023: *The Rest*

## פרסים ומועמדויות

## קישורים חיצוניים

* 
* 

## הערות שוליים

קטגוריה:להקות אינדי אמריקאיות
קטגוריה:להקות רוק אמריקאיות
קטגוריה:סופרגרופ
קטגוריה:שלישיות מוזיקליות
קטגוריה:להקות שהוקמו בשנת 2018
אל-בקעה

**אל-בקעה** (בערבית: **البقعة**) או **אל-בקאע** (בערבית: **البقاع**) הוא כפר פלסטיני בנפת חברון, השוכן כשלושה ק"מ ממזרח למרכז העיר חברון, בין גבעת חרסינה וקריית ארבע, בגובה של 915 מטר מעל פני הים.

## שם הכפר
הכפר קיבל את שמו ממיקומו הגאוגרפי המובהק, בעמק בין הרים המקיפים אותו מכל עבריו.

## היסטוריה
הכפר הוא חדש יחסית. על פי מקורות פלסטיניים מהמאה ה-21, הכפר החל להיבנות לפני כשלוש מאות שנה, על ידי אנשים מנפת חברון. הכפר אינו מוזכר במפקדי האוכלוסין של 1922 ו-1931 וגם לא בסקר הכפרים של 1945.

לטענת אחד מאנשי הכפר שצוטט על ידי מחסום ווטש בשנת 2008, נגד כל בתי הכפר עומדות צווי הריסה.
בשנים 2022–2023 המנהל האזרחי הרס בכפר בתים ובורות מים שנבנו ללא היתר בנייה.

## אוכלוסייה
לפי מפקד האוכלוסין שנערך על ידי הרשות הפלסטינית ב-2007, חיו ביישוב 193 משפחות ובהן כ-1,200 נפש, ב-244 יחידות דיור.

בשנת 2011 העריכה הלשכה הפלסטינית המרכזית לסטטיסטיקה את האוכלוסייה ב-1,369 איש.

המשפחות הגדולות בכפר הן חמולת ג'אבר, משפחת סולטן، משפחת אל-קאמְרי, משפחת תלחמי, משפחת אל-נתשה ומשפחת דענה.

## שטח ותשתיות
שטח היישוב הוא 1,500 דונם, מתוכם כ-150 דונם הם שטח בנוי, 600 דונם מעובדים, 450 דונם הם שטח פתוח וכ-300 דונם הופקעו על ידי ישראל וחלק מהאדמות החקלאיות הופרד על ידי גדר ההפרדה ועיבודן מחייב אישור.

היישוב אינו מחובר לרשת מים ומי השתייה מסופקים על ידי מכליות או מבורות מים פרטיים. היישוב מחובר לרשת החשמל של חברון. אין מערכת מאורגנת וכל משק בית משליך או שורף את הפסולת שלו. אין רשת ביוב. בכל הבתים יש בורות ספיגה.

## הערות שוליים

קטגוריה:נפת חברון
קטגוריה:הרשות הפלסטינית: יישובים
ממוצע זהותי

במתמטיקה, **ממוצע זהותי** הוא גודל מתמטי המייצג את הממוצע של שני מספרים ממשיים חיוביים.

עבור שני מספרים ממשיים חיוביים ושונים a ו-b, ה**ממוצע הזהותי** שלהם מוגדר להיות:

I(a,b):=\exp\left(\frac{a\ln a - b\ln b}{a - b} - 1\right)=\frac{1}{e}\sqrt[a-b]{\frac{a^a}{b^b}}
 

כאשר a=b
  מגדירים I(a,b):=a=b
 

## מוטיבציה
משפט הערך הממוצע של לגרנז' קובע כי בהינתן שני מספרים ממשיים a ופונקציה f:[a,b]\to\mathbb{R} רציפה בקטע הסגור [a,b] וגזירה בקטע הפתוח (a,b), אזי קיים a כך ש:

f'(c)=\frac{f(b)-f(a)}{b-a}

אם הנגזרת f' היא פונקציה חד-חד-ערכית, c זה הוא יחיד וניתן להתייחס אליו כממוצע של a ו-b לפי הפונקציה f.

הממוצע הזהותי מתקבל מקביעת f(x)=x\ln x.

## תכונות

### סימטריות
הממוצע הזהותי הוא סימטרי:

I(a,b)=\exp\left(\frac{a\ln a - b\ln b}{a - b} - 1\right)
=\exp\left(\frac{b\ln b - a\ln a}{b - a} - 1\right)=I(b, a)
 

### מונוטוניות
ניתן להוכיח כי הממוצי הזהותי עולה מונוטונית בשני משתנים. כלומר, בהינתן a_1\le a_2 ו-b_1\le b_2 ניתן להוכיח כי I(a_1,b_1)\le I(a_2,b_2)

### הומוגניות
הממוצע הזהותי הוא הומוגני. כלומר, לכל a ו-b ולכל מקדם \alpha>0:

\begin{align}
I(\alpha a,\alpha b)
=\exp\left(\frac{\alpha a\ln (\alpha a) - \alpha b\ln (\alpha b)}{\alpha a - \alpha b} - 1\right) \\
=\exp\left(\frac{a\ln (\alpha a) - b\ln (\alpha b)}{a - b} - 1\right) \\
=\exp\left(\frac{a\ln a + a\ln \alpha - b\ln b - b\ln \alpha}{a - b} - 1\right) \\
=\exp\left(\frac{a\ln a - b\ln b}{a - b}+\ln \alpha - 1\right) \\
=\alpha\exp\left(\frac{a\ln a - b\ln b}{a - b} - 1\right) \\
=\alpha I(a,b)
\end{align}
 

### רציפות
הממוצע הזהותי I(x,y) הוא רציף בשני משתנים. בנקודות שבהן x\ne y הרציפות נובעת מכך שהממוצע הזהותי הוא הרכבה של פעולות אלמנטריות רציפות כגון חיסור, כפל, חילוק, אקספוננט ולוגריתם. עבור הנקודות שבהן x=y ניתן להיעזר בגבול:

\lim_{x\to y}{\frac{x\ln x-y\ln y}{x-y}}=\ln y + 1

כדי לקבל ש:

\lim_{x\to y}{I(x,y)}=\lim_{x\to y}{\exp\left(\frac{x\ln x - y\ln y}{x - y} - 1\right)}
=\exp(\ln y + 1 - 1)=y=I(y,y)
 

## קשר לממוצע סטולרסקי
עבור שני מספרים ממשיים חיוביים a ו-b ומספר ממשי p\ne 0,1
 , ממוצע סטולרסקי מחזקה p מוגדר להיות:

S_p(a,b):=\begin{cases} a & \text{if }a=b \\ \left(\frac{a^p-b^p}{p(a-b)}\right)^\frac{1}{p-1} & \text{otherwise}\end{cases}

ניתן להוכיח כי על אף שממוצע סטולרסקי אינו מוגדר עבור p=1, מתקיים:

\lim_{p\to 1}{S_p(a,b)}=I(a,b)

מסיבה זו ניתן להתייחס לממוצע הזהותי כמקרה פרטי של ממוצע סטולרסקי מחזקה 1.

## קישורים חיצוניים
* 

## הערות שוליים

קטגוריה:ממוצעים
משלחת מס' 38 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בזמן פעילות המשלחת
**משלחת מס' 38** (באנגלית: **Expedition 38**) הייתה משלחת לתחנת החלל הבין-לאומית שפעלה מ-10 בנובמבר 2013 ועד ל-11 במרץ 2014. מפקד המשלחת היה אולג קוטוב מרוסיה. המשלחת פעלה במשך 120 ימים.

## הרכב המשלחת

## פעילות המשלחת
פעילות המשלחת החלה ב-10 בנובמבר 2013 עם עזיבת חללית סויוז TMA-09M בה היה מפקד המשלחת מס' 37 פיודור יורצ'יחין וחלק מצוותו. באותה עת בתחנת החלל כבר שהה צוות של משלחת מס' 39 שכלל 6 שאנשים.

ב-19 בנובמבר בוצע שחרור לווייני Pico Dragon,ArduSat-1 ו-ArduSat-X שהגיעו באוגוסט בחללית אספקה HTV-4.

ב-20 בנובמבר בוצע שחרור לוויין TechEdSat 3P שהגיע באותו משלוח.

ב-30 בנובמבר לתחנת החלל הגיע חללית אספקה פרוגרס M-21M. היא התחברה למודול "זבזדה" עם כ-2,398 ק"ג ציוד ואספקה. במהלך חיבור בוצע בדיקת מערכת עגינה חדשה. חלק מהתהליך בוצע באופן ידני. החללית נותקה מתחנת החלל ביוני 2014.

ב-21 בדצמבר בוצע פעילות חוץ-רכבית בה החל תיקון תקלה במערכת הקירור. הפעילות נמשכה כ-5.5 שעות והשתתפו בה מסטרקיו והופקינס.

ב-21 בדצמבר מסטרקיו והופקינס המשיכו בתיקון תקלה במערכת הקירור. הפעילות נמשכה כ-7.5 שעות ותיקון הסתיים.

ב-27 בדצמבר קוטוב וריאזאנסקי ביצעו פעילות חוץ רכבית להתקנת ציודים נוספים בחלק החיצוני של מודול "זבזדה". הפעילות נמשכה כ-8 שעות.

ב-12 בינואר 2014 בעזרת זרוע רובוטי קנדארם2 צוות לכד חללית מטען Cygnus CRS Orb-1. זו הייתה המשימה השנייה של חללית מטען זו שפותחה בהזמנת נאס"א. בהמשך החללית חוברה למודול "הרמוני" של תחנת החלל וצוות החל בפירוק הציוד בהיקף של כ-1,465 ק"ג שהגיע עם החללית. בתא המעטן של חללית אספקה היו גם 28 לוויינים של חברת Planet Labs מסדרה Flock-1, 2 לוויינים של ליטא ולוויינים נוספים. ב-18 בפברואר חללית שוחררה לטיסת החזרה לכדור הארץ.

ב-27 בינואר קוטוב וריאזאנסקי ביצעו פעילות חוץ רכבית נוספת להתקנת ציודים נוספים בחלק החיצוני של מודול "זבזדה" והחלפת חלק מהציודים. הפעילות נמשכה כ-6 שעות.

ב-3 בפברואר התנתקה מתחנת החלל חללית המטען פרוגרס M-20M שהייתה מחוברת מיולי 2013. במשך כשבוע היא פעלה בטיסה נפרדת תוך ביצוע ניסוי מדעי. בהמשך היא נשרפה בכניסה לאטמוספירה.

ב-5 בפברואר לתחנת החלל הגיעה חללית מטען פרוגרס M-22M. היא התחברה למודול "פירס" עם כ-2,370 ק"ג ציוד ואספקה. בתא המטען של החללית היה לוויין "Chasqui I" הפרואני. הוא שוחרר למסלול באוגוסט 2014. החללית נותקה מתחנת החלל ביוני 2014.

ב-11 בפברואר החל שחרור למסלול לווייני Flock-1. שחרור לוויין אחרון בוצע ב-28 בפברואר.

ב-28 בפברואר שוחררו למסלול לוויינים LituanicaSat 1,  LitSat-1, SkyCube ו-UpSat 1.

ב-28 בפברואר שוחרר למסלול לוויין ArduSat 2, אך הוא לא התחיל לפעול.

חברי המשלחת ביצעו מספר רב של ניסויים מדעים בתחומים שונים.

ב-11 במרץ קוטוב, ריאזאנסקי והופקינס נכנסו לחללית סויוז TMA-10M וחזרו לכדור הארץ. האחריות על תחנת החלל עברה לפיודור יורצ'יחין שמונה למפקד משלחת מס' 39.

## קישורים חיצוניים
* 

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 38 בתחנת החלל הבין-לאומית
* תיאור פעילות של הצוות הרוסי בתחנת החלל
* תיאור פעילות חללית אספקה פרוגרס M-20M
* תאיור פעילות חללית אספקה פרוגרס M-21M
* תאיור פעילות חללית אספקה פרוגרס M-22M
* תיאור משימה Cygnus-orb-1

## הערות שוליים

קטגוריה:תחנת החלל הבין-לאומית
Character.ai

**Character.ai** (ידוע גם בשם c.ai או Character AI) הוא שירות צ'טבוט של מודל שפה עצבית שיכול ליצור תגובות טקסט דמויות אנושיות ולהשתתף בשיחה. גרסת בטא, שנבנתה על ידי נועם שזיר ודניאל דה פרייטס, שקודם לכן פיתחו את LaMDA של גוגל, פורסמה לשימוש הציבור בספטמבר 2022.

משתמשים יכולים ליצור "דמויות", לעצב את "אישיותן", להגדיר פרמטרים ספציפיים, ולאחר מכן לפרסם אותן בקהילה כדי שאחרים יוכלו לשוחח איתם. דמויות עשויות להיות מבוססות על דמויות בדיוניות נודעות או על ידוענים, בעוד שאחרות מקוריות לחלוטין, חלקן נוצרו מתוך מחשבה על מטרות מסוימות, כגון סיוע בכתיבה יוצרת או משחק הרפתקאות מבוסס טקסט.

## מאפיינים
התוכנה מבוססת על למידה עמוקה ומודל שפה רחב. השירות הבסיסי ניתן חינם, ובמאי 2023 נוספה אפשרות לשירות משופר בתשלום. אפליקציית מובייל פורסמה ב-App Store ובגוגל פליי, עם למעלה מ-1.7 מיליון הורדות במהלך השבוע הראשון שלה.

תחילה מעצב המשתמש את ה"אישיות" של דמות, ובהמשך היא מעוצבת לפי שיחות שנעשות לדוגמאות, ודירוג התגובות כך שיתאימו לניב ולזהות המדויקת שהמשתמש חפץ בה. כאשר דמות שולחת תגובה, המשתמש יכול לדרג את התגובה מ-1 עד 4 כוכבים. בנוסף, משתמש יכול לנמק מדוע בחר לתת מספר מסוים של כוכבים, על ידי לחיצה על אחד מ-4 עד 6 כפתורים. הדירוג משפיע בעיקר על הדמות הספציפית, אך משפיע גם על הבחירה ההתנהגותית בכללותה. המשתמש יכול גם ללחוץ על החץ הימני/להחליק שמאלה כדי שהתוכנה תיצור תגובה חדשה, ובהמשך לעיין בהודעות שנוצרו על ידי לחיצה על החץ השמאלי.

## קישורים חיצוניים

* 

## הערות שוליים

קטגוריה:תוכנות שהושקו ב-2022
קטגוריה:למידה עמוקה
קטגוריה:יישומונים
קטגוריה:צ'אטבוטים
לאקוניקוס

**לאקוניקוס** (ביוונית: **Λακωνικός**) היה ספרטני כנראה ממוצא מלכותי, ששימש כמלך ספרטה לזמן קצר לאחר רצח העריץ נאביס ב-192 לפנה"ס והיה למעשה למלך האחרון בספרטה.

## ביוגרפיה
לאקוניקוס גדל בחברת בניו של נאביס, שבזמן זה שימש כשליט ספרטה מאז מותו של פלופס (בנו של ליקורגוס) ב-212 לפנה"ס. בשנת 192 לפנה"ס נרצח נאביס בידי קבוצה מבעלי בריתו האיטוליים בראשות אלקסמוס, עקב סרובו לקבל את עזרתם במלחמתו נגד הליגה האכאית אל אף שנכחו בעיר כדי לסייע. לאחר מכן טבחו הספרטנים באיטוליים, והמליכו במקומו את לאקוניקוס שהיה צאצא משושלת המלוכה (לא ידוע של איזו מבין שתי שושלות המלוכה של ספרטה). עם זאת הסטרטגוס (העומד בראש הליגה) של הליגה האכאית פילופוימן ניצל משבר זה כדי להיכנס לספרטה ולאלץ את העיר להצטרף לליגה שלו. בעקבות זאת המלוכה בספרטה בוטלה והיא נשלטה מאז בידי אוליגרכיה נאמנה לפילופוימן. אירוע זה מסמל את סופה של ספרטה כמדינה עצמאית. גורלו של לאקוניקוס לאחר הדחתו אינו ברור, וייתכן כי הוגלה או הוצא להורג.

אלו הן מעט הפרטים הידועים על חייו של לאקוניקוס ואולי אף שמו האמיתי שגוי: מכיוון ששם זה אינו שם ספרטני אופייני, והמקור היחיד בו הוא מוזכר הוא ספרו של ההיסטוריון הרומי טיטוס ליוויוס, שהוא מקור זר לספרטה. כמו כן ייתכן כי הטעות נובעת מאי-הבנת כוונתו של ההיסטוריון היווני פוליביוס שליוויוס השתמש בו כמקור העיקרי לאירועי 192 לפנה"ס, בכך תרגם את שמו ל-"ילד לאקוני" במקום לשם "לאוניקוס" או "לאונידס". אם זאת יש חוקרים הסבורים ששם זה היה מקובל בתקופה זו בספרטה, כדוגמת אלפרד ברדפורד. אלפרד גם מוסיף וטוען כי ייתכן ולקוניקוס היה בנו של ליקורגוס, מלך ספרטה בשנים 219 ל-212 לפנה"ס בערך.

קטגוריה:מלכי ספרטה
משלחת מס' 39 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בזמן פעילות המשלחת
**משלחת מס' 39** (באנגלית: **Expedition 39**) הייתה משלחת לתחנת החלל הבין-לאומית שפעלה מ-11 במרץ 2014 ועד ל-13 במאי 2014. מפקד המשלחת היה קואיצ'י וקאטה מיפן. המשלחת פעלה במשך 64 ימים.

## הרכב המשלחת

## פעילות המשלחת
פעילות המשלחת החלה ב-11 במרץ 2014 עם עזיבת חללית סויוז TMA-10M בה היה מפקד המשלחת מס' 38 אולג קוטוב וחלק מצוותו. באותה עת בתחנת החלל נותרו 3 אנשי צוות.

ב-17 במרץ בעזרת מדחפי חללית מטען פרוגרס M-22M בוצע עדכון גובה של המסלול.

ב-27 במרץ לתחנת החלל הגיע חללית סויוז TMA-12M שהתחברה למודול "פואיסק". צוות המשלחת גדל ל-6.

ב-7 באפריל חללית אספקה פרוגרס M-22M התנתקה מתחנת החלל. עד ל-18 באפריל בעזרת ציוד שהותקן על החללית בוצעו מדידות מדדים שונים של מצב יונוספירה. ב-18 באפריל החללית החלה ירידה מהמסלול ונכנסה לאטמוספירה.

ב-10 באפריל לתחנת החלל הגיע חללית אספקה פרוגרס M-23M. היא התחברה למודול "פירס" עם כ-2,383 ק"ג ציוד ואספקה. החללית נותקה מתחנת החלל באוגוסט 2014.

ב-20 באפריל בעזרת זרוע רובוטי קנדארם2 צוות לכד חללית אספקה מדגם SpaceX CRS-3. זו הייתה המשימה השנייה של חללית אספקה זו שפותחה בהזמנת נאס"א. לפני חיבור לתחנת החלל חללית אספקה שחררה למסלול 4 לוויינים. חללית אספקה חוברה למודול "הרמוני" של תחנת החלל וצוות החל בפירוק הציוד בהיקף של כ-1,518 ק"ג שהגיע עם החללית. ב-18 בפברואר חללית אספקה שוחררה לטיסת החזרה לכדור הארץ עם 1,563 ק"ג של ציוד ומסמכים.

ב-23 באפריל בוצע פעילות חוץ-רכבית בה הוחלף מחשב שהותקן בחלק החיצוני של תחנת החלל. הפעילות נמשכה כ-1.5 שעות והשתתפו בה מסטרקיו וסוונסון.

ב-13 במאי וקאטה, מסטרקין וטיורין נכנסו לחללית סויוז TMA-11M וחזרו לכדור הארץ. אחריות על תחנת החלל עברה לסטיבן סוונסון שמונה למפקד משלחת מס' 40.

חברי המשלחת ביצעו מספר רב של ניסויים מדעים בתחומים שונים.

## קישורים חיצוניים
* 

* תיאור פעילות באתר רוסקוסמוס
* מידע מאתר נאס"א
* פעילות משלחת מס' 39 בתחנת החלל הבין-לאומית
* תיאור פעילות של הצוות הרוסי בתחנת החלל
* תיאור פעילות חללית אספקה פרוגרס M-22M
* תיאור פעילות חללית אספקה פרוגרס M-23M
* תיאור פעילות של Spacex CRS 3

קטגוריה:תחנת החלל הבין-לאומית
מוזיאון השואה ומרכז החינוך קאנדלס

**מוזיאון השואה ומרכז החינוך קאנדלס** (באנגלית: **CANDLES Holocaust Museum and Education Center**) הוא מוזיאון ומרכז חינוך בנושא השואה בטרה הוט , אינדיאנה. שם המוזיאון "CANDLES" הוא ראשי תיבות של "ילדי אושוויץ ניצולי מעבדות הניסוי" (Children of Auschwitz Nazi Deadly Lab Experiments Survivors). זהו המרכז היחיד העוסק בשואה במדינת אינדיאנה.

המרכז הוקם בשנת 1995 על ידי אווה מוזס קור, ניצולת שואה, שיחד עם אחותה התאונה עברה ניסויים בבני אדם שבוצעו על ידי יוזף מנגלה במחנה הריכוז אושוויץ. המוזיאון מספר את סיפור רצח העם מנקודת מבטה של קור, שהחזיקה בתפיסה שיש לסלוח לנאצים על פשעי השואה כדרך להשתחרר מתחושת הקורבנות של היהודים.

בשנת 2003 הוצת המוזיאון. הוא שב ונפתח שנתיים לאחר מכן.

## קישורים חיצוניים

## הערות שוליים

קאנדלס
קטגוריה:אינדיאנה
רחוב אל-וחדה

**רחוב אל-וחדה** (בערבית: **شارع الوحدة**) הוא ציר תנועה העובר במרכז העיר עזה, במקביל לחלקו המזרחי של רחוב עומר אל-מוח'תאר (מצפון לו). הוא מסתעף ממערב לדרך צלאח א-דין, הנתיב הראשי העובר מצפון לדרום דרך רצועת עזה, ומסתיים בבית החולים אל-שיפא. הרחוב נמצא בחלקו הדרומי של רובע א-דרג'. ציוני דרך בולטים הממוקמים לאורכו (ממזרח למערב) הם: משטרת שג'אעייה (גובלת בדרך צלאח א-דין - מול רחוב בגדד בשכונת שג'אעייה. בשנות השלטון הישראלי נקראה משטרת מדינה). קאסר אל-באשה  ומסגד א-סייד האשם  (אינו גובל ממש ברחוב, אלא מצוי כ-50 מטר צפונית אליו).

ב-1970 בזמן השלטון הישראלי ברצועת עזה והמלחמה בטרור ברצועת עזה, חסם צה"ל את הרחובות ואת הסמטאות היוצאים מרחוב אל-וחדה ומרחוב עומר אל-מוח'תאר, כיוון ששימשו לנסיגת זורקי רימונים לרחובות הראשיים. בנובמבר 1971, הוסרו הקירות החוסמים בפקודת המושל הצבאי, תא"ל יצחק פונדק.

ב-2 באוגוסט 1987 ירו מחבלים למוות בקצין צה"ל בעת שנסע ברכבו ברחוב.

במלחמת חרבות ברזל (נכון ל-11 בנובמבר 2023) משמש הרחוב כפרוזדור יציאה מזרחה, מבית החולים שיפא לכיוון דרך צלאח א-דין, בעת שכוחות צה"ל נלחמים סביב מעוז חמאס שמצוי באזור בית החולים.

## קישורים חיצוניים

## הערות שוליים

קטגוריה:א-רימאל
וחדה
קרברוס (סדרת טלוויזיה)

**קרברוס** או **צרברוס** (ברוסית: **Цербер**) היא סדרת טלוויזיה רוסית, דרמה היסטורית בבימויו של ולדימיר שצ׳גולקוב ובכיכובם של סרגיי מארין, קיריל קיארו וטימופיי טריבונצב.

## תקציר עלילת הסדרה
סנקט פטרבורג, האימפריה הרוסית. שנת 1826. בזה אחר זה, מתרחשים רציחות אכזריות של מלשינים המעורבים בפרשת הדקבריסטים. בלש שהגיע ממוסקבה ואציל ששוחרר אך זה ממעצר מופקדים לחקור את הפשעים הללו.

## צוות שחקנים
*סרגיי מארין – אלכסנדר בושניאק, חוקר ממשטרת מוסקבה
*טימופיי טריבונצב – לאבר פטרוביץ', אציל
*קיריל קיארו – צייד
*אלכסנדר גורבאטוב – אושאקוב
*יבגני ציגאנוב – ויטה
*דמיטרי אוליאנוב – אלכסנדר בנקנדורף
*ורה קולסניקובה – קרולינה

## סקירה
### תקופת שידור מקורית

### פרקי הסדרה

## ראו גם
*ברית ההצלה: זמן הזעם

## קישורים חיצוניים
* 

קטגוריה:האימפריה הרוסית בתרבות
קטגוריה:סדרות דרמה היסטוריות רוסיות
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:תוכניות טלוויזיה שמתרחשות בסנקט פטרבורג
קטגוריה:תוכניות טלוויזיה שמתרחשות ברוסיה
נמל התעופה הבין-לאומי פורטלנד

**נמל התעופה הבין-לאומי של פורטלנד** (באנגלית: **Portland International Airport**; IATA: **PDX**, ICAO: **KPDX**) הוא נמל תעופה אזרחי-צבאי משותף ונמל התעופה הגדול ביותר במדינת אורגון שבארצות הברית, המהווה 90% מהטיסות של המדינה ויותר מ-95% מהמטען האווירי שלה. הוא נמצא בגבולות העיר של פורטלנד, דרומית לנהר קולומביה במחוז , 10 קילומטרים אוויריים ו-19 ק"מ בכביש מהיר צפון מזרחית למרכז העיר פורטלנד. נמל התעופה הבין-לאומי פורטלנד מכונה לעיתים קרובות על ידי קוד נמל התעופה של IATA, PDX. נמל התעופה משתרע על כ-12,140 דונם של קרקע.
[ממוזער|[בואינג 737 של וסטרן איירליינס בנמל התעופה ב-1973]]

## שירותים
ממוזער|דלפקי הצ'ק-אין ב-PDX
בנמל התעופה יש טרמינל נוסעים אחד המורכב מארבעה מתחמים, המסומנים B–E. ישנם 60 שערים בסך הכול. המחלקה הבין-לאומית של כנס D שונה ל"המתחם הבין-לאומי ע"ש מושל ויקטור אטיה" כדי לכבד את מושל אורגון לשעבר, שהיה ידוע גם בשם "טריידא ויק" על שהשיק יוזמות תיירות וסחר בין-לאומיות במהלך כהונתו כמושל.

 דורש מכל חנויות ומסעדות נמל התעופה לנהוג בתמחור קמעונאי הוגן – עסקים אינם רשאים לגבות יותר מאשר במקומות מחוץ לנמל התעופה. שירותים ייחודיים כוללים מיקרו-קולנוע המנוהל על ידי  של פורטלנד, אורגון. הוא מציג סרטים קצרים בחינם של יוצרי קולנוע מפורטלנד, המתמקדים בעיקר בתרבות של צפון מערב האוקיינוס השקט. בטרמינל יש גם מזקקה. באזור הטרום-אבטחה, ישנן מספר עגלות מזון מקומיות.

## סטטיסטיקה
### יעדים מובילים

### נתח שוק של חברות תעופה

ממוזער|מתחם איסוף הכבודה בנמל התעופה.

### תנועה שנתית

## תחבורה קרקעית
ממוזער|רכבת MAX Red Line רכבת קלה בתחנת נמל התעופה הבין-לאומי פורטלנד
שירות התחבורה הציבורית לנמל התעופה מסופק על ידי , סוכנות התחבורה הראשית של אזור המטרופולין, עם שירות הרכבת הקלה . במהלך הלילות המאוחרים, השירות מסופק על ידי קו אוטובוס הלילה 272-PDX. מערכת הרכבת הקלה MAX שנפתחה ב-1986 הורחבה לנמל התעופה ב-2001. הקו האדום סיפק במקור שירות עד למרכז העיר פורטלנד בלבד, אך ב-2003 הוא הוארך מערבה עד ביברטון. תחנת הרכבת הקלה ממוקמת רק כ-50 מטרים (150 רגל) מאזור איסוף הכבודה של נמל התעופה. לפני 2001, שירות TriMet לנמל התעופה כלל קו אוטובוס 72-82nd Avenue מ-1970 עד 1986, ומסלול 12-Sandy Blvd. מ-1986 עד 2001.

אוטובוס קו 67 של  מחבר את נמל התעופה למרכז נחיתות המעבר פישר'ס במזרח ונקובר, וושינגטון.

בכביש, המסוף נגיש מיציאה 24 ב.

## קישורים חיצוניים

* 

## הערות שוליים

קטגוריה:פורטלנד
פורטלנד
חיים טדגי

מומוזער|שמאל|250px|חיים טדגי יצר את פסל הכניסה לעיר אופקים

**חיים טדגי** (1943–2008) היה פסל וצייר ישראלי. מרבית מעבודותיו מעטרות את העיר אופקים, בהן שלט פיסול אמנותי בכניסת לעיר (2005).

## ביוגרפיה
טדגי נולד במרוקו. עבד כמורה לאומנות בבתי הספר ובשכונות באופקים. בהמשך ייסד את המרכז לאומנות באופקים אותו ניהל על למותו. בוגר המכללה לאמנות חזותית באר שבע, למד קרמיקה, פיסול וציור בבצלאל אקדמיה לאמנות ועיצוב ירושלים. בין היתר בנה תפאורות ועיצב בובות ענק.

טדגי הציג ב-30 תערוכות יחיד ברחבי הארץ והשתתף ב-40 תערוכות קבוצתיות ובשתי תערוכות בינלאומיות. הוא חבר אגודת הקרמיקאים. חלק מיצירותיו נמצאות בכיכרות הפזורות ברחבי העיר. יצירות האומנות שלו בנויות על עבודת ידיים כאשר הוא שאב את הרעיונות ואופי הפיסול מהשפעות מרוקאיות ומזרחיות. חלק מעבודותיו הושפעו מגאודי.

### חיים אישיים
טדגי התחתן עם אליס ולהם 6 ילדים. ביתם ברחוב ירמיהו 53, אופקים, הפך למיני מוזיאון פסלים, שאותו הרחיבה והעצימה רעייתו, לאחר מותו. השתתפה בפסל סביבתי באופקים בשם "רואים עולם"

ביוני 2010 לאחר מותו נערכה פעילות חברתית, "מחפשים את המטמון", בעקבות פסליו של האמן חיים טדגי.

## תערוכות
### קבוצתיות
* 1997 - **חומר אחר**, מוזיאון ארץ ישראל, רמת אביב, תל אביב

## פרסים
זכה במדליה מעת האגודה לאומנות ועיצוב באנגליה.

## הנצחה
כיכר "מעגל החיים" בעיר, קרויה על שמו ובה פסל שיצר.

## יצירותיו המפורסמות
### פסלים
* **הגבירה** - ביחד עם הפסל קלאוס שולצה מגרמניה. ליד בית העירייה, כיכר בגין 2, באר שבע (1995)
* **פסל הציפור** - בכניסה לפארק אופקים. מצוואר הציפור יורדות לקרקע שתי מגלשות.
* **אשה בלבן** - דרך הפסלים בחצרים
* פסל בגן הפסלים בחצר הבית הלבן בניר עוז (2000)
* פסל הכניסה לעיר אופקים
* **כפות ידיים מושטות לשמים** - אנדרטה לציון 60 שנים לניצחון ארצות הקואליציה על גרמניה הנאצית (2005)
* **כיכר ספרא** המכונה גם כיכר **אלוורה** (2002)
* **כיכר ידידות אופקים – מטרו-ווסט**, על המדרכות שסביב הכיכר מוצבים ספסלי ישיבה המעוצבים בסגנון דומה לזה של הפסל שבמרכז הכיכר. (2005)
* **כיכר היונים** המכונה גם כיכר השלום (1998)
* **כיכר מעגל החיים** (2006)

## גלריה

קובץ:PikiWiki Israel 10676 Art of Israel.jpg|הכניסה לביתו של חיים טדגי באופקים, מיני מוזיאון
קובץ:PikiWiki Israel 10672 Cities in Israel.jpg|כיכר האלוורה שיצר חיים טדגי
קובץ:PikiWiki Israel 52758 the sculpture promenade.jpg|אישה בלבן שיצר חיים טדגי דרך הפסלים בחצרים
קובץ:PikiWiki Israel 10950 Geography of Israel.jpg|כפות ידיים מושטות לשמים, אנדרטה לציון 60 שנים לניצחון ארצות הקואליציה על גרמניה הנאצית
קובץ:Chaim Tadgi 15.jpg|כיכר ידידות אופקים - מטרו ווסט
קובץ:Chaim Tadgi 18.jpg|ספסל בכיכר ידידות אופקים - מטרו ווסט
קובץ:Chaim Tadgi 11.jpg|כיכר "מעגל החיים"
קובץ:Chaim Tadgi 2.jpg|
קובץ:Chaim Tadgi 48.jpg|
קובץ:Chaim Tadgi 51.jpg|
קובץ:Chaim Tadgi 99.jpg|


## קישורים חיצוניים

* חיים טדגי, באתר מוזיאון ישראל, ירושלים
* רז אמיר וצוות מועצת הנוער במתנ"ס, ארכיון - אות הקהילה לחיים טדגי, באתר אופקים
* 
* תמונה של חיים טדגי יושב על פסל ספסל שיצר, פייסבוק, 22 במאי 2013
* בית ספר אשלים אופקים חוקר על האמן חיים טדגי, פייסבוק
* 

## הערות שוליים

קטגוריה:פסלים ישראלים
קטגוריה:אופקים: אישים
קטגוריה:ישראלים שנולדו ב-1943
קטגוריה:ישראלים שנפטרו ב-2008
אאם אדמי

**מפלגת אאם אדמי** (בהינדי: **आम आदमी पार्टी**; מילולית: מפלגת האדם המצוי) היא מפלגה הודית. נכון ל-2025 המפלגה היא מפלגת השלטון בפנג'אב ומפלגת האופוזיציה בטריטוריית הבירה הלאומית דלהי.

## היסטוריה
מפלגת אאם אדמי נוצרה מתוך מחאות נגד השחיתות ב-2010 ו-2011 בהודו . ארווינד קג'ריוואל, אחת מהדמויות הבולטות במחאות, עמד בראש קבוצה שהתאגדה להקים מפלגה פוליטית ב-26 בנובמבר 2012.

המפלגה התמודדה לראשונה בבחירות בבחירות לאספה המחוקקת של דלהי בדצמבר 2013. בבחירות הייתה המפלגה המפלגה השנייה בגודלה עם 28 מושבים מתוך 70 מושבים, לעומת 31 למפלגת העם ההודית, אך עקב סירובן של מפלגות אחרות לתמוך במפלגת העם, הקימה אאם אדמי קואליציה וקג'ריוואל הושבע לראש השרים של דלהי ב-28 בדצמבר. המפלגה ניסתה להעביר חקקיה שהייתה יוצרת משרד חוקר שחיתות מיוחד, ועקב התנגדותם של כלל המפלגות האחרות לרעיון התפטר קג'ריוואל ב-14 בפברואר 2014, 49 יום לאחר כניסתו לתפקיד.

בבחירות הכלליות בהודו ב-2014 התמודדו מטעם המפלגה 432 מועמדים במרבית מחוזות הבחירה. המפלגה גם התחרתה במוצהר בשני המתמודדים העיקריים לראשות הממשלה, כשמנהיג המפלגה קג'ריוואל התמודד במחוז הבחירה ורנשי שבאוטר פרדש בו התמודד נרנדרה מודי, והזמר קומאר וישואס  התמודד מטעמה מול רהול גנדי. מתוך כל המועמדים, רק ארבעה מועמדים ממחוזות בחירה בפנג'אב נבחרו ללוק סבהה.

בבחירות לאספה המחוקקת של דלהי שהתקיימו בפברואר 2015 ניצחה המפלגה ניצחון מוחץ, כשמועמדיה זוכים ב-67 מתוך 70 מושבי האספה.

בסיס חשוב נוסף של המפלגה הוא פנג'אב, בה זכתה ב-20 מושבים באספה המחוקקת של פנג'אב וב-92 (מתוך 117) ב-2020. למרות הצלחותיה ברמת המדינה, בבחירות ללוק סבהה המפלגה חלשה למדי גם בפנג'אב, בה זכתה המפלגה ב-4 מושבים בבחירות ב-2014 ובמושב אחד בלבד ב-2019.

באפריל 2023 העניקה ועדת הבחירות של הודו למפלגה מעמד של מפלגה לאומית.

ביוני 2023 הקימו קבוצת מפלגות הודיות את  (I.N.D.I.A), ברית מפלגות שנועדה להוות משקל נגד להתחזקות מפלגת העם ההודית והברית הדמוקרטית הלאומית שלה בבחירות ללוק סבהה ב־2024. אאם אדמי הייתה אחת מהמפלגות המייסדות.

לקראת הבחירות ללוק סבהה ב־2024 הודיעה המפלגה כי תתמודד בכל המושבים בפנג'אב, ובאסאם, ללא שותפות עם ה־I.N.D.I.A. לעומת זאת המפלגה והקונגרס הלאומי ההודי הגיעו להסכם בדלהי (3 לאאם אדמי ו־4 לקונגרס), הריאנה (9 ו־1, בהתאמה) גוג'ראט (24 ו־2) ותמיכת אאם אדמי במועמדי הקונגרס בגואה. המפלגה זכתה בשלושה מושבים בפנג'אב.

בבחירות לאספה המחוקקת של דלהי בפברואר 2025 זכתה המפלגה ב־22 מושבים בלבד, כשהיא מפסידה למפלגת העם ההודית.

## אידיאולגיה
האידאולוגיה הבסיסית של המפלגה עם הקמתה התבססה על מאבק בשחיתות וממשל עצמי, ובעיקר הקמת משרד חוקר השחיתות. בחוקת המפלגה נקבע כי המפלגה מחויבת להודו חילונית וסוציאליסטית. למרות זאת, האידיאולגיה המפלגתית אינה מוגדרת במלואה והיא נחשבת למפלגת מרכז-דרך שלישית.

מסמך אידיאולגי חשוב של המלגה הוא ספרו של קג'ריוואל סווארג', שפורסם ב-2012.

נטען שהמפלגה חתרה בעיקר תחת האלקטורל של הקונגרס הלאומי ההודי בשתי מדינות החוזק שלה, דלהי ופנג'אב.

## תוצאות בחירות

בנוסף לדלהי ופנג'אב, התמודדו מועמדים מטעם המפלגה במרבית מדינות הודו, ומעטים נבחרו במדינות השונות.

## קישורים חיצוניים

* 

## הערות שוליים

קטגוריה:הודו: מפלגות
קטגוריה:מפלגות מרכז
קטגוריה:מפלגות שהוקמו ב-2012
דת אתנית

במדע הדתות, **דת אתנית** היא דת או אמונה הקשורה בקבוצה אתנית או אתנו-דתית מסוימת. דתות אתניות נבדלות לעיתים קרובות מדתות אוניברסליות כמו הנצרות והאסלאם, שבהן הפצת הדת היא מטרה עיקרית, ולפיכך אינן מוגבלות בהיקף האתני, הלאומי או הגזעי.

## הגדרה
דתות אתניות מוגדרות כדתות הקשורות לקבוצה אתנית מסוימת, ולעיתים קרובות נתפסות כחלק מגדיר מהתרבות, השפה והמנהגים של אותה קבוצה. קבוצות פזורה מקיימות לעיתים קרובות דתות אתניות כאמצעי לשמירה על זהות אתנית נפרדת, כגון תפקידה של הדת המסורתית האפריקאית ודתות הפזורה האפריקאית בקרב הפזורה האפריקאית ביבשת אמריקה.

דתות שאינן אתניות מיסודן, כמו הנצרות, תפקדו במספר מקרים גם כסמן זהות אתנית משמעותי, דוגמה בולטת לכך היא ה"קדוש-סביאניזם" הסרבי של הכנסייה האורתודוקסית הסרבית, והמורשת הדתית והתרבותית של ענף הנצרות הסורית של האשורים.

## מונחים קשורים
### דת עממית
מונח קרוב למונח "דת אתנית" הוא "דת עממית". על אף ששני המונחים משמשים לעיתים כמילים נרדפות, יש הבדל ביניהם, שכן המונח "דת עממית" מתייחס ל"ביטוי של אמונות ומנהגים דתיים ברמה עממית". מכאן, במקביל לשימוש במונח "דת עממית" כדי לתאר דתות אתניות סיניות ואפריקניות מסוימות, מונח זה מתייחס גם לאופן הביטוי העממי של דתות רב-לאומיות וממוסדות יותר כמו נצרות עממית או אסלאם עממי.

### נאו-פגניות
כמה דתות אתניות עתיקות, ובהן דתות שהתקיימו באירופה הקדם-מודרנית, זכו לאחרונה לעדנה מחודשת במסגרת פעילותן של תנועות נאו-פגניות. תנועות ניאופגניות אחדות, בעיקר באירופה, אימצו את המונח "דת אתנית" כמונח המועדף עליהן, תוך התיישרות עם עולם האתנולוגיה. דוגמה לשימוש כזה ניתן למצוא בשמו של "הקונגרס האירופי לדתות אתניות", ארגון המקדם שיתוף פעולה בין תנועות נאו-פגניות באירופה. הארגון בחר את שמו לאחר דיון בן-יום שנערך ב-1998, במהלכו מרבית המשתתפים טענו כי המילה "פגני" היא בעלת קונוטציה שלילית, ואילו המילה "אתנית" מתארת טוב יותר את העובדה שמסורות אלו מקורן בעמים קדומים. בשיח הפופולרי והאקדמי בשפה האנגלית הפכה המילה "פגניות", Paganism, למונח מקובל. בהקשרים מערביים משתמשים גם במגוון מונחים קשורים. בארצות הברית ובקנדה, נעשה שימוש במונח "דת טבע" כמונח חלופי.

## ראו גם
* אנימיזם
* טוטמיזם
* נאופגניזם
* פוליתאיזם
* עבודת אלילים
* שמאניזם
* אמונות שבטיות אפריקאיות
* דתות בערב הקדם-אסלאמית
* יהדות - דתו של העם היהודי, דת אתנית מונותאיסטית
* פולחן אבות
* קבוצה אתנו-דתית
* אתניות יהודית
** מחקרים גנטיים על יהודים

## קישורים חיצוניים

## הערות שוליים

*
קטגוריה:אתנולוגיה
זאק גרטלר

**זכריה 'זאק' גרטלר** (נולד בפרנקפורט באפריל 1956) הוא איש עסקים בריטי-גרמני, שעיקר הונו הוא מהשקעות בנדל"ן בגרמניה וב.

## ביוגרפיה
זכריה גרטלר הוא בנם של מוריץ גרטלר, איל נדל"ן גרמני ומרים גרטלר (לבית גולדברג). יש לו אחות אידסה טרינק, הנשואה לעמנואל טרינק. מוריץ גרטלר היה חלק מקבוצה של יהודים שאחרי השואה שהו במחנות עוקרים בגרמניה ובחרו להשאיר בה ולהשתקע בעיר פרנקפורט. בשנות ה-50 הקים מספר מועדוני לילה וברים ועם הכסף שהרוויח נכנס לעסקי הנדל"ן. הקבוצה עשתה חיל לאחר שרכשה קרקעות ברובע ווסט אנד במרכז פרנקפורט, שכחלק ממאמצי השיקום של העיר הפך לרובע העסקים של העיר ובמהלך שנות ה-70 למרכז הפיננסי של אירופה. מוריץ גרטלר הקים בתקופה זו מספר בנייני משרדים שאותם השכיר למוסדות פיננסים. החברה שהקים (Gertler Estates) ממשיכה להחזיק בנכסי נדל"ן בעיר. הוא גם נכנס להשקעות בישראל, בין השאר היה שותף להקמת מלון קרלטון בתל אביב, והקים מבני מגורים בהרצליה ורכש קרקעות בגוש הגדול בתל אביב.

זאק גרטלר הצטרף לעסקי אביו בסוף שנות ה-70 ובתחילת שנות ה-90 החל לפעול ולהשקיע בנכסי נדל"ן בלונדון ועבר לגור בעיר. הוא כונה בעיתונות הבריטית "אחד ממפתחי הנכסים המובילים בלונדון", ו"אחד מבעלי הנכסים העשירים בגרמניה". ב-2009, בדירוג עשירי בריטניה של עיתון "הטיימס", העורך השווי הנקי של נכסיו של גרטלר בכ-150 מיליון ליש"ט, ירידה מ-250 מיליון ליש"ט ב-2008.

## פעילות פוליטית
מאז תחילת העשור הראשון של המאה ה-21 גרטלר הוא חבר קרוב של ראש ממשלת ישראל בנימין נתניהו, כחלק מחבורת התורמים שלו. הוא אירח את בני הזוג נתניהו כמה פעמים בביתו בלונדון.
ואירח את יום הולדתו ה-70 של נתניהו בביתו בתל אביב.

בבריטניה גרטלר הוא תומך של המפלגה השמרנית, לקראת בחירות 2019 תרם מאה אלף ליש"ט לשר מייקל גוב.
## חיים אישיים
הוא נשוי לקנדידה גרטלר, אספנית אמנות ומייסדת שותפה של Outset Contemporary Art Fund. ויש להם שני ילדים.

גרטלר מתגורר בלונדון בשכונת סנט ג'ון ווד היוקרתית, ובתל אביב רכש ב-2007 מבנה היסטורי ברחוב ביאליק 9, בית שהוקם בשנת 1929 על ידי משפחת גרוס ותוכנן על ידי האדריכל פנחס (פיליפ) היט בסגנון האדריכלות האקלקטי אותו שיפץ והרחיב.

## קישורים חיצוניים
* אתר חברת Gertler Estates
* 
## הערות שוליים

קטגוריה:אנשי עסקים יהודים גרמנים
קטגוריה:אנשי עסקים יהודים בריטים
קטגוריה:בריטים שנולדו ב-1956
קטגוריה:גרמנים שנולדו ב-1956
שיגורים כושלים מרצועת עזה

**שיגורים כושלים מרצועת עזה** הם שיגורים של רקטות ופצצות מרגמה מרצועת עזה לעבר ישראל אשר לא עוברות את גבולות מדינת ישראל, ונוחתות ברצועת עזה או בים התיכון. חלק ניכר מהשיגורים היוצאים מרצועת עזה לכיוון ישראל משנת 2006 במסגרת הטרור הפלסטיני לא יוצאים משטח הרצועה וגורמים נזק לתשתיות פלסטיניות ואף גובים חיי אדם. הדיווח הישראלי הראשון של שיגור כושל של רקטות מרצועת עזה הוא משנת 2006, בו דווח על שיגורים כושלים של קסאמים מבית ספר במחנה הפליטים גא'בליה שברצועת עזה.

## סקירה

### הארגונים האחראים
הארגונים האחראים למרבית השיגורים מרצועת עזה הם החמאס והג'יהאד האיסלאמי. בקרב רקטות ששוגרו על ידי הג'יהאד האיסלאמי קיים אחוז גבוה יותר של שיגורים כושלים מאשר בקרב שיגורי הרקטות של החמאס. דוברי ארגוני הטרור בעזה נוטים להעביר את האחריות על השיגורים הכושלים לישראל וטוענים כי מדובר בתקיפות ישראליות של חיל האוויר, דוגמת הפיצוץ בבית החולים הערבי אל-אהלי. ברוב המקרים מתברר כי אכן מדובר בשיגורים כושלים של רקטות שנורו מעזה ולא בתקיפות צה"ל.

### סיבות אי הצלחת השיגורים
בתקשורת הישראלית, הובאה הדעה כי האיכות הנמוכה של הרקטות והעלייה בכמות השיגורים הכושלים בשנים האחרונות נובעות מהיכולת המוגבלת של הג'יהאד האיסלאמי לייצר רקטות איכותיות.

גורמי צבא שאמונים על הנושא טענו לגבי מבצע עלות השחר כי חלק מהשיגורים במהלכו לא צלחו עקב היותם רקטות של הג'יהאד, בניגוד לרקטות החמאס שלא הצטרף למערכה. בצה"ל טענו כי הסיבות לכישלון השיגורים הן "ייצור עצמי, אחסנה לקויה, וגם פעולות חשאיות שפוגעות בהתעצמות" וכן כי "חלק מהרקטות של הג'יהאד הן תמרורים שפעיליו עקרו, הוסיפו חומר נפץ מאולתר והרכיבו רקטה מאולתרת, לעיתים על בסיס סרטון הדרכה ביוטיוב". בנוסף, על פי גורמי צה"ל, "אירעו כמה פיצוצים של מחסני רקטות כאלה ברצועת עזה בגלל אחזקה לקויה. לפעמים רקטות נשמרות בשווקים ומועברות ממקום למקום בדרך לא דרך. זה גורם ליותר תקלות לאחר הירי, ולנזק שהפעם היה מטורף".

על פי מכון ירושלים לאסטרטגיה ולביטחון, סביר להניח כי אחוז הכישלון הגבוה נובע מאיכות נמוכה של תהליכי הייצור, אך לא פחות מכך גם מהעדפה מכוונת של כמות על איכות: "הרי שמבחינת הארגונים החמושים בעזה גם רקטה שכושלת או מחטיאה גורמת לאזעקות בישראל ולפגיעה במורל ובפרנסה של אזרחיה. לכן, התועלת מהשקעה בהגדלת האיכות איננה שווה את המאמץ".

### נזק ופגיעה באזרחים
כתוצאה מהיעדר שקיפות וחופש עיתונות ברצועת עזה שנמצאת בשלטון החמאס, קיים קושי רב בעת איתור נתונים בנוגע לנפילות של רקטות ששוגרו על ידי הארגונים בעזה ונפלו בשטח הרצועה. על פי כתב עת שפורסם על ידי דוקטור אלכס ספיאן במרכז בגין-סאדאת למחקרים אסטרטגיים, חלק ניכר מהרקטות שנורו מעזה במהלך המבצעים התפוצצו בשטח הרצועה וגרמו לכמות משמעותית של אבדות בנפש, של עד כ-36% מהכמות הכוללת של ההרוגים בעזה במהלך מבצע שומר החומות.

## קישורים חיצוניים
* מ”צוק איתן” עד “עלות השחר”: המירוץ בין איום הרקטות לבין מערך ההגנה של ישראל, באתר מכון ירושלים לאסטרטגיה ולביטחון, 5 בספטמבר 2022.
* כמה פלסטינים בעזה נהרגו על ידי טילי החמאס בחודש מאי? הערכה, באתר מרכז בגין-סאדאת למחקרים אסטרטגיים, 27 ביוני 2021. 

## הערות שוליים

קטגוריה:רצועת עזה
קטגוריה:חמאס
קטגוריה:רקטות ארטילריות
קטגוריה:ג'יהאד
קטגוריה:הסכסוך הישראלי-פלסטיני